kardosdrur/scandi-wiki huggingface dataset:
Anthony Daniels

Anthony Daniels (født 21. februar 1946) er en engelsk skuespiller, der især er kendt for rollen som C-3PO i Star Wars-seriens episoder lavet mellem 1977 og 2019. Han har også lagt stemme til Legolas i Ralph Bakshis animationsfilm af Ringenes Herre fra 1978.

Referencer

Eksterne henvisninger 

 

Skuespillere fra England
Dance Love Pop

Dance Love Pop er det tredje album fra den svenske popsanger Agnes Carlsson og blev udgivet den 29. oktober 2008 Det er hendes første studiealbum siden albummet Stronger fra 2006.

Sange 

 "Release Me" (A. Hansson, S. Vaughn, A. Carlsson) – 4:16
 "On And On" (A. Hansson, S. Diamond) – 3:51 
 "Love Me Senseless" (A. Hansson, T. Leah) – 4:40
 "How Do You Know" (A. Hansson, R. Shaw) – 3:50
 "I Need You Now" (A. Hansson, S. Vaughn) – 3:46
 "Look At Me Now" (A. Hansson, S. Diamond, A. Carlsson) – 3:56
 "Don't Pull Your Love Out" (A. Hansson, K. DioGuardi) – 3:15
 "Open Up Your Eyes" (A. Hansson, S. Diamond, A. Carlsson) – 3:37
 "Sometimes I Forget" (A. Hansson, S. Diamond, A. Carlsson) – 4:15
 "Big Blue Wall" (A. Hansson, S. Vaughn) – 4:39

Album fra 2008
Popalbum fra Sverige
Sachsen-Gotha

Hertugdømmet Sachsen-Gotha () var en historisk stat i det tidligere Tysk-romerske rige – i nutidens delstat Thüringen i Tyskland. Den blev oprettet i 1640 for hertug Ernst 1. og ophørte i 1680, da landet blev del efter hans død i 1675. Området omkring Gotha arvedes af Ernst's ældste overlevende søn Frederik af Sachsen-Gotha-Altenburg, som også besad Altenburg og han blev hertug af Sachsen-Gotha-Altenburg.

Det blev i 1680 delt i syv : Sachsen-Gotha-Altenburg, Sachsen-Coburg, Sachsen-Meiningen, Sachsen-Römhild, Sachsen-Eisenberg, Sachsen-Hildburghausen og Sachsen-Saalfeld.

Stater under Det tysk-romerske Rige
Etableret i 1553
Ophørt i 1680
Forhenværende hertugdømmer
Thüringens historie
Stenfrø (Buglossoides)

Stenfrø (Buglossoides) (se også Stenfrø (Lithospermum)) er udbredt i Nordafrika, Mellemøsten, Kaukasus, Centralasien, Østasien og Europa, – men ikke i Danmark. Det er énårige urter eller stauder (eventuelt halvbuske) med stift behårede stængler og blade. Bladene er spredtstillede, hele og helrandede. Begge bladsider er ruhårede, undersiden endda så meget, at man kun kan se midterribben. Blomsterne sidder samlet i svikler, og de er 5-tallige og regelmæssige med sammenvoksede kronrør. Kronbladene er hvide, flødefarvede, blå eller purpurrøde. Der dannes to eller fire nødagtige delfrugter ud af hver af de fem egentlige frugter.

Her beskrives kun den art, som dyrkes i Danmark.

 Agerstenfrø (Buglossoides arvensis)
 Bjergstenfrø (Buglossoides purpurocaerulea)

 Buglossoides tenuiflora
 Buglossoides zollingeri

Rublad-familien
Medicinsk-Historisk Museum

Medicinsk-Historisk Museum kan henvise til flere artikler
 Medicinsk Museion - et museum i København, der indtil 2004 blev kaldt Medicinsk-Historisk Museum
 Medicinsk-Historisk Museum (Næstved) - et muesum i Næstved
Medicinsk Museion

Medicinsk Museion (indtil 2004 Medicinsk-Historisk Museum) forsker i, indsamler og udstiller den medicinske kulturarv.

Museet er indrettet i bygninger fra 1787, der blev opført til Kirurgisk Akademi.

Museets samlinger blev grundlagt af en gruppe københavnske læger i 1906/1907. Den første medicinhistoriske udstilling åbnede i København 22. august 1907 som en led i markeringen af Den Almindelige Danske Lægeforenings 50-års-jubilæum. Udstillingen havde til huse i Rigsdagsbygningen i Fredericiagade (nuværende Østre Landsret)

Siden 1918 har Københavns Universitet ejet og drevet museet. Medicinsk Museion er en afdeling under Institut for Folkesundhedsvidenskab, Det Sundhedsvidenskabelige Fakultet.

Medicinsk Museions udstillinger er tilgængelige i det forhenværende Kirurgiske Akademi, Bredgade 62, København.

Eksterne henvisninger 
 Medicinsk Museions hjemmeside

Museer i København
Fredede bygninger, konstruktioner og anlæg i Københavns Kommune
Frederiksstaden
Medicinhistorie
Museer etableret i 1907
Museer ved Københavns Universitet
Garantifonden for Indskydere og Investorer

Garantifonden for Indskydere og Investorer (også kaldet GII og tidligere Indskydergarantifonden) var en privat, selvejende institution, der indenfor visse grænser skulle sikre kunder i pengeinstitutter (banker og sparekasser), realkreditinstitutter og fondsmæglerselskaber mod tab, hvis et af de nævnte institutter gik i betalingsstandsning eller konkurs (populært kaldet en indskydergaranti).

Derudover havde den danske stat udstedt en 2-årig garanti, der løb fra 6. oktober 2008 til og med den 30. september 2010, for alle indlån i danske pengeinstitutter. Garantien administreres af Det Private Beredskab.

Fonden blev administreret af Nationalbanken. 

Pr. 1. juni 2015  blev fonden nedlagt og fondens formue og opgave med at sikre kunderne mod konkurser blev overtaget af Finansiel Stabilitet, hvor formuen/ordningen nu har navnet "Garantiformuen".

Lovgrundlag 
GII blev oprettet ved lov, og med fondes dagældende lovgrundlag skulle fonden dække følgende:
 Kontante indlån blev dækket op til 750.000 kr. pr. indskyder.
 Visse særlige indlån som fx indekskonti, kapitalpensionskonti, selvpensioneringskonti, ratepensionskonti, børneopsparingskonti, boligopsparingskonti, uddannelsesopsparingskonti og etableringskonti blev dækket fuldt ud. Det samme var gældende, hvis man ved køb af fast ejendom havde deponeret indskud af købesum og provenu af realkreditlån inden for de sidste 9 måneder jf. købsaftalen.
 Værdipapirer i individuelt depot blev som hovedregel udleveret direkte fra konkursboet, og kunne dette ikke lade sig gøre dækkede fonden op til tab 20.000 euro (ca. 150 tkr.) pr. investor.
 Fra 1. oktober 2010 blev satsen for dækning dog hævet til 100.000 euro i forbindelse med udløbet af Bankpakke 1.

Garanti for banker 
Fra 1994 havde fonden mulighed for at tilføre midler og stille garantier for at hjælpe et nødlidende pengeinstitut i forbindelse med en afvikling af instituttet. Pga. at det kunne være i modstrid med EU-reglerne om statsstøtte eller konkurrenceforvridning, blev denne mulighed fjernet i 2007. I stedet blev der i loven hjemlet mulighed for etablering af et privat beredskab.

Beredskabet var ikke klar, da BankTrelleborg fik problemer i 2008. Beredskabet blev efterfølgende etableret under navnet Det Private Beredskab til Afvikling af Nødlidende Banker, Sparekasser og Andelskasser og første "kunde" var Roskilde Bank. GII var derfor ikke været involveret i Det Private Beredskabs overtagelser af banker.

Eksempler på institutter mv. hvor fonden har dækket tab 
 Lannung & Co. Bankaktieselskab, der blev erklæret konkurs i 1992.
 C & G Banken A/S, der blev erklæret konkurs i 1988.
 Rasmussen & Büchler Fondsmæglerselskab A/S, der blev erklæret konkurs i 1999.
 Samson Bankieraktieselskab, der gik konkurs i 1995.

Referencer

Eksterne henvisninger 
 GII's hjemmeside
 GII's informationsfolder
 GII's årsregnskab/-beretning for 2007
 Loven
 Bekendtgørelsen

Tidligere banker i Danmark
Finansielle servicevirksomheder i Danmark
Bjergstenfrø

 
Bjergstenfrø (Buglossoides purpurocaerulea), ofte skrevet bjerg-stenfrø, er en staude med en opret til opstigende, busket vækst.

Beskrivelse 
Stænglerne er dækket af stive hår, runde i tværsnit, og de bærer spredtstillede blade. Bladene er lancetformede og helrandede med langt tilløbende spids. Oversiden er mørkegrøn og ruhåret, mens undersiden er lyst grågrøn og ligeledes ruhåret. Midterribben er meget fremtrædende på undersiden. 

Blomstringen sker i maj-juni, hvor man ser blomsterne sidde samlet i små, endestillede svikler. Blomsterne er 5-tallige og regelmæssige med sammenvoksede kronrør. Kronbladene er først rødviolette, men senere bliver de dybblå. Frugterne er nøddeagtige delfrugter, som er stenhårde

Rodnettet består af en dybtgående hovedrod og flere, kraftige siderødder, der også går dybt ned. Skud, som lægger sig ned, slår rod og danner nye planter, sådan at væksten kan blive bunddækkende.

Højde x bredde og årlig tilvækst: 0,35 x 0,50 m (35 x 50 cm/år). Disse mål kan fx bruges til beregning af planteafstande, når arten anvendes som kulturplante.

Hjemsted 

Arten er udbredt i Mellemøsten, Kaukasus og det sydøstlige og sydlige Europa. Den foretrækker lysåbne eller letskyggede voksesteder med en jord, som er tør, veldrænet og kalkrig. 

I Alpernes yderste, østlige rand, på bjerget Eichkogels kalkjord, hvor klimaet er kontinentalt med varme, tørre somre og kolde, snerige vintre, findes arten i skove under duneg sammen med bl.a. blærenød, hjorterod, liguster, svalerod, bakkestilkaks, blodrød storkenæb, Hierochloe australis (en festgræs-art), hvid diktam, hvid staudeklematis, kantet kohvede, kantet konval, kirsebærkornel, lægegaltetand, pibekvalkved, purpurkløver, rundbladet bærmispel, rød dværgmispel, skærmokseøje, småbladet elm, sort gyvel, tarmvridrøn, vortet benved, våradonis og 
weichseltræ.

Noter 

Rublad-familien
Flerårige urter
Haveplanter
Blå blomster
Bunddækkende planter
Forte (område)

En forte var i landsbyfællesskabets tid et fælles areal midt i landsbyen og kunne bestå af et gadekær omgivet af vedvarende græs, der blev gennemskåret af hjulspor fra de veje, der gik til og fra byen.

På forten var kvæget lukket inde om natten. Her blev det vandet, og her har oldermandslauget måske holdt rådslagning. Om sommeren var forten stedet, hvor de unge holdt majfester. Forten har været byens og omegnens samlingssted, og om sommeren blev husdyrene drevet ind fra græsningsarelaerne omkring byen til malkning og vanding. Forten har oprindeligt været helt fri for bebyggelse, men kan senere være helt eller delvist bebygget.

Se også 
Forteklyngeby
Fælled
Forteby
Vellev (eksempel på forte)

Noter 

Kulturhistorie
Stepping

Stepping er en landsby i Sønderjylland med , beliggende i Stepping Sogn, vest for Christiansfeld. Landsbyen ligger i den sydlige del af Kolding Kommune og tilhører Region Syddanmark. Midt i bebyggelsen finder man Stepping Kirke.

Bevaringsværdige bygninger 
Den centrale del af Stepping by er udpeget som kulturhistorisk element. Inden for de særligt bevaringsværdige landsbyer må bevaringsinteresserne ikke tilsidesættes.

Den fredede Stepping Kirke og alle byens højt bevaringsværdige bygninger ligger i nærheden af byens oprindelige forte. Desuden ligger præstegården og et par gårde i umiddelbar nærhed af byen. Disse bygninger har også høj bevaringsværdi.

Geografi 
Stepping lå indtil 2007 i Christiansfeld Kommune, men tilhører nu sønderjyllandsdelen af Kolding Kommune.

Kilder 
Helhedsplan for Stepping

Byer i Kolding Kommune
Byer i Sønderjylland (under den danske stat)
Byer og bydele med genforeningssten
Germanwings

Germanwings (IATA-kode: 4U, ICAO-kode: GWI) var et lavpris-flyselskab med hovedsæde i Köln, Tyskland. Selskabet blev etableret i 1997 og flyver til mere end 66 destinationer i Europa. Dets primære hub er Flughafen Köln/Bonn og de sekundære Flughafen Stuttgart, Berlin-Schönefeld International Airport, Flughafen Hannover og Dortmund Airport.

Germanwings blev etableret under navnet Eurowings og fik sit nuværende navn i oktober 2002. Selskabet ejes af Eurowings, som Lufthansa kontrollerer og ejer 49 procent af. Dets primære konkurrenter er de øvrige lavprisoperatører Ryanair, easyJet og Air Berlin.

Flyflåde 

Per marts måned 2015 bestod selskabets flyflåde af følgende fly med en gennemsnitlig alder på 9,2 år:

Se også 
 Germanwings Flight 9525

Noter

Eksterne henvisninger 

 Germanwings' hjemmeside

Tidligere flyselskaber fra Tyskland
Etableret i 1997
Lufthansa Group
Ophørt i 2020
Christopher Leuning

Peter Christopher Gram Leuning (30. september 1847 i København – 28. oktober 1926 i Kgs. Lyngby) var en dansk gymnasierektor, professor og ridder af Dannebrog.

Christopher Leuning var søn af amtsforvalter, justitsråd E.W. Leuning, og han var gift med Sofie Leuning (1858–1910), født Helms, der var datter af rektor Johannes Helms.

Christopher Leuning blev student fra Nykøbing Katedralskole på Falster i 1865, tog skoleembedseksamen (cand.philol.) fra Københavns Universitet i 1872. Han blev lærer og inspektør på Borgerdydskolen i Helgolandsgade; det der nu hedder Vestre Borgerdydskole. Han efterfulgte sin svigerfar som skolens rektor i perioden 1895–1919.

Referencer 

Skolefolk fra Danmark
Riddere af Dannebrog
Personer i Kraks Blå Bog (afdøde)
Personer fra København
Danskere i 1800-tallet
Danskere i 1900-tallet
Rektorer fra Københavns Åbne Gymnasium
George M. Bibb

George Mortimer Bibb (født 30. oktober 1776 i Prince Edward County, Virginia, død 14. april 1859 i Georgetown, Washington, D.C.) var en amerikansk advokat og demokratisk politiker kendt som landets 17. finansminister under præsidenten John Tyler i perioden mellem 4. juli 1844 til 7. marts 1845.

Mortimer Bibb aflagde sin grundeksamen ved Hampden-Sydney College, hvorpå han studerede retsvidenskab ved College of William and Mary og indledede sin karriere som advokat i Virginia og senere som advokat i Lexington i Kentucky. Han blev indvalgt til underhuset i delstatens lovstiftende forsamling, Kentucky House of Representatives, både i 1806, 1810 og i 1817. I 1808 blev han udnævnt til dommer i appeldomstolen i Kentucky, og i 1810 var han domstolens hoveddommer.

I perioden fra 1811 til 1814 og fra 1829 til 1835 var han medlem af USA's senat fra delstaten Kentucky, og i den anden periode blev han senator for præsident Andrew Jacksons demokratiske parti. Han var for øvrigt medlem af postkomiteen fra 1829 til 1831.

I juli 1844 blev Mortimer Bibb udnævnt til den fjerde finansminister under John Tylers mandatperiode som præsident, et embede han havde til Tylers afgang som præsident i begyndelsen af marts 1845. Efter den korte tid som finansminister arbejdede han videre som advokat i Washington, og var rådgiver for Department of Justice og justitsministeren. Mortimer Bibb døde den 14. april 1859 i Georgetown, og blev begravet ved Frankfort Cemetery.

Eksterne henvisninger 

 USTreas.gov – George M. Bibb (1844–1845)  – Bibbs biografi hos U.S. Department of the Treasury.
 Millercenter.org – George M. Bibb (1844–1845)  – Bibbs biografi hos Miller Center of Public Affairs.

Medlemmer af Senatet i USA
Advokater fra USA
Finansministre fra USA
Cand.philol.

Cand.philol. (candidatus philologiae) er en humanistisk kandidat med skoleembedseksamen i filologi (sprogvidenskab), dvs. de klassiske sprog.

Betegnelsen blev afskaffet i 1883.

Kandidatgrader
Videregående uddannelser i Danmark
Kandidater
Ophørt i 1883
Django Reinhardt

Jean Baptiste "Django" Reinhardt (23. januar 1910 – 16. maj 1953) var en fransk/belgisk jazzguitarist, der var en af de første fremtrædende europæiske jazzmusikere, som blev berømt pga. sit nyskabende og karakteristiske spil.

Hvert år bliver der afholdt en festival til ære for ham i Samois-sur-Seine, hvor han boede i de sidste år af sit liv.

Biografi 
Django var sintimusiker, der blev født i Liberchies i Vallonien i Belgien .
Han tilbragte det meste af sin barndom i romabeboelser i nærheden af Paris, hvor han levede af at spille banjo, guitar og violin i Bal-musette i Paris.

2. november 1928 gik der ild i den campingvogn, Django boede i. Han lå på sygehus i henved et år, mest på ryggen uden at kunne vende sig. Hans venstre side var kraftig forbrændt, og lægen ville amputere hans ben. Venstre hånd var helt forkrøblet, men Django formåede at opøve tommelfingeren og to fingre til. Han blev dog nødt til at opfinde nærmest naturstridige måder at spille guitar på, og hans vibrato har ingen kunnet kopiere. Hans nabo i hjørnehuset Rue Damrémont 83 i Paris, hvor han boede efter sygehusopholdet, fortalte, at han lå på ryggen og spillede guitar, hvad der ellers regnes for umuligt.

Han gik på pension i 1951 og flyttede til Samois-sur-Seine i Frankrig i nærheden af Fontainebleau. Der boede han til 16. maj 1953, hvor han døde af en hjerneblødning uden for sit hus.

Karriere 
Django udviklede sin egen stilart på guitar, Jazz Manouche, og han blev en inspiration for mange guitarister. Han mødte Savitry og Delaunay, som gav ham adgang til jazzscenerne i Paris. I 1934 dannede Django Quintette du Hot Club de France med violinisten Stephane Grapelli, Joseph Reinhardt og Roger Chaput på guitar og Louis Vola på bas. Quintette du Hot Club de France var et af få kendte jazzband som udelukkende spillede på strengeinstrumenter.
Sammen med bl.a. Coleman Hawkins og Benny Carter spillede han i Paris i 1935 og senere på en turne i Europa.
Blandt hans kendteste kompositioner er Nuages fra 1940 og Djangology.
Django satte tidligt pris på amerikanske jazzmusikere som Charlie Parker og Dizzy Gillespie.
Efter krigen rejste Django på turne i USA og spillede et par gange som gæstesolist med Duke Ellingtons orkester i Carnegie Hall.
Django vendte tilbage til Frankrig og spillede med bl.a. Stephane Grapelli og Svend Asmussen. Han spillede af og til elektrisk guitar i den sidste tid.

Noter

Se også 
 Festival de Jazz Django Reinhardt
 Sigøjnerjazz

Eksterne henvisninger 

 
 

Jazzguitarister
Jazzkomponister
Guitarister fra Frankrig
Roma musik
Kardinaldyder

De gamle grækere anerkendte fire dyder: visdom, retfærdighed, mod og selvbeherskelse. Med kristendommen blev der tilføjet tre: tro, håb og kærlighed. (De tre kaldes de teologiske dyder. De teologiske dyder og kardinaldyderne er ikke det samme.)

De syv kardinaldyder opvejede de syv dødssynder, så der opstod balance mellem det gode og det onde i mennesket.

Se også
 De tre teologiske dyder
 De syv dyder

Etik
Platonisme
Dyder
Øresundshospitalet

Øresundshospitalet er et tidligere epidemisygehus nær Østerbrogade på Østerbro i København, der blevet taget i brug 1878 som karantænesygehus for Københavns Kommune. Det meste af bygningskomplekset er opført 1875-1876 efter tegninger af arkitekten Vilhelm Friederichsen. Hovedbygningen er dog fra 1902 af Ludvig Fenger og var tidligere hjemsted for Københavns Kommunes Hospitalsdirektorat. 

Hospitalet blev placeret væk fra den daværende bymæssige bebyggelse i landlige omgivelser ned mod Øresund. Hospitalet mistede dog adgangen til kysten med anlæggelsen af Kystbanen 1897. Efterhånden ændredes anvendelsen, og med lov om statsstøtte til tuberkulosebehandling fra 1905 blev det udbygget til et tuberkulosesygehus, som med gentagne udvidelser efterhånden også rummede andre specialer som radiologi og patologi.

Efterhånden som tuberkulosen gik tilbage takket være de medicinske fremskridt kunne man konvertere 106 sengepladser til geriatrisk behandling, og senere blev der tilføjet en gynækologisk afdeling. Hospitalet blev nedlagt som aktivt sygehus 1982 og omdannet til plejehospital.

I dag anvendes bygningerne af forskellige kommunale børne- og ungdomsorganisationer, og Region Hovedstaden (tidligere Hovedstadens Sygehusfællesskab) har en distriktspsykiatrisk enhed samt ambulatorier placeret her.

Eksterne henvisninger 

 Hjemmeside 

Bygninger, konstruktioner og anlæg i Københavns Kommune
Etableret i 1876
Hospitaler i Region Hovedstaden
Nedlagte hospitaler i Danmark
Ophørt i 1982
Østerbro
Niels Andersen (politiker, 1826-1907)

Niels Andersen (28. maj 1826 i Husby ved Assens – 4. april 1907) var en dansk politiker og folketingsmedlem.

Politiske karriere
Han blev valgt ind i Folketinget af Odense Amts 4. valgkreds i 1858. Under Forfatningskampen i 1860'erne emanciperede han sig med 6 standsfæller fra J.A. Hansens ledelse. Han blev derfor i 1866 slået i Middelfartkredsen, men samme år valgt i Odense Amts 3. kreds. Andersen hørte senere til Mellempartiet, men trådte efter dettes ophør op som en af Venstres mest slagfærdige modstandere. Andersen havde en letstrømmende, omend ikke nuanceret, veltalenhed og som sin herskende evne: en ro, et præg af den dannede mands selvherredømme, der kun voksede, alt som debattens bølger steg.

I 1876 kostede hans stilling i forsvarssagen ham hans plads i Assenskredsen, men allerede i januar året efter valgtes han i Odense Amts 2. kreds (Kertemindekredsen), hvor han stillede op indtil 1895. På det saglige område tog Andersen navnlig taget del i landboreformernes behandling, og i 1870-71 var han ordfører i Fæstesagen (den senere Lov af 9. marts 1872), da J.A. Hansen på grund af en aftale med Zytphen-Adeler sagde sig fra.

At den fynske Hovedbane (Lov af 10. marts 1861) fik en så central beliggenhed, skyldes Andersen; den var oprindelig bestemt til at gå nord om Vissenbjerg Sogn. Da Lehmann senere som indenrigsminister ville forandre banelinjens vestligste strækning, således at Middelfart blev forbigået til bedste for Strib, udvirkede Andersen, at banen kom til at passere Middelfart, hans daværende valgsted (Lov af 11. februar 1863).

Personlige liv
Andersen blev født 28. maj 1826, og var søn af gårdfæster i Eskør, Husby Sogn under Grevskabet Wedellsborg, Anders Nielsen og Mette Marie Pedersdatter.

Andersen var i 32 sognerådsmedlem i Husby Sogn, hvor han ligesom faderen var gårdfæster, i 18 år tillige formand. Han var Ridder af Dannebrog og Dannebrogsmand.

Eksterne henvisninger 
 

Kommunalpolitikere fra Danmark
Folketingsmedlemmer i 1850'erne
Folketingsmedlemmer i 1860'erne
Folketingsmedlemmer i 1870'erne
Folketingsmedlemmer i 1880'erne
Folketingsmedlemmer i 1890'erne
Riddere af Dannebrog
Personer fra Fyn
Politikere fra Mellempartiet
Personer i Dansk Biografisk Leksikon
Barbara W. Tuchman

Barbara Wertheim Tuchman (født 30. januar 1912, død 6. februar 1989) var en kvindelig amerikansk historisk forfatter.

Hun har bl.a. skrevet: Telegrammet fra Zimmermann, Det stolte tårn, Kanonerne i august 1914, Et fjernt spejl

Bibliografi

 The Lost British Policy: Britain and Spain Since 1700. London: United Editorial, 1938. OCLC 1437885
 Bible and Sword: England and Palestine from the Bronze Age to Balfour. New York: New York University Press, 1956. OCLC 445506
 The Zimmermann Telegram. New York: Viking Press, 1958. OCLC 221110341
 The Guns of August. New York: Macmillan, 1962. OCLC 781625312
 The Proud Tower: A Portrait of the World Before the War, 1890–1914. New York: Macmillan, 1966. ISBN 0345405013
 Stilwell and the American Experience in China, 1911–45 (1971) OCLC 109537
 Notes from China. New York: Collier, 1972. OCLC 570634
 A Distant Mirror: The Calamitous Fourteenth Century. New York: Alfred A. Knopf, 1978. ISBN 0394400267
 Practicing History: Selected Essays. New York: Alfred A. Knopf, 1981. ISBN 0394520866
 The March of Folly: From Troy to Vietnam.New York: Knopf/Random House, 1984. ISBN 0394527771
 The First Salute: A View of the American Revolution. New York: Knopf/Random House, 1988. ISBN 0394553330

Faglitterære forfattere fra USA
Historikere fra USA
Bryan Singer

Bryan Singer (født 17. september 1965) er en amerikansk filminstruktør, manuskriptforfatter og producer. Han fik sit gennembrud i 1995 med kriminalfilmen The Usual Suspects og har senere instrueret tegneseriefilmatiseringerne X-Men, X-Men 2, Superman Returns, og X-Men: Days of Future Past.

Filmografi 

 Lion's Den (1988)
 Public Access (1993)
 The Usual Suspects (1995)
 Den gode elev (1998)
 X-Men (2000)
 X-Men 2 (2003)
 Superman Returns (2006)
 Operation Valkyrie (2008)
 Jack the Giant Killer (2013)
 X-Men: Days of Future Past (2014)
 X-Men: Apocalypse (2016)
 Bohemian Rhapsody (2018)

Eksterne henvisninger 

 

Filminstruktører fra USA
Manuskriptforfattere fra USA
Filmproducere fra USA
Denizlispor

Denizlispor Kulübü er en tyrkisk sportsklub beliggende i Denizli. Klubben blev stiftet i 1966. Klubbens andre professionelle discipliner er basketball, volleyball, Bordtennis, Skak og Jimnastik.

Eksterne henvisninger 

http://www.denizlispor.org.tr 

Fodboldklubber i Tyrkiet
Etableret i 1966
Denizli
Fanejede fodboldklubber